wickkiey/tamil-wikipedia-chunked huggingface dataset:
# குங்கோலிம் கிளர்ச்சி

## உசாத்துணைகள்

- D'Souza, *Oriente Conquistado*;
- Goldie, *First Christian Mission to the Great Mogul, The Blessed Martyrs of Cuncolim*;
- Gracias, *Uma Donna Portuegueza na Corte do Grao-Mogol* (1907).
- Teotonio R. de Souza: *Why Cuncolim martyrs? An historical re-assessment*, in *Jesuits in India in historical perspective*, Macao, 1992.
# ஜெட் (மாதம்)

**ஜெட்** (, ) என்பது சீக்கியர்களின் நானக்சாகி நாட்காட்டியின்படி மூன்றாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் மே, ஜூன் மாதங்களோடு பொருந்துகிறது. மேலும் இம்மாதம் 31 நாட்களைக் கொண்டதாகும்.
# ஜெட் (மாதம்)

## ஜெட்மாதச் சிறப்பு நாட்கள்

### மே

- 1 ஜெட் (மே 15) - ஜெட் மாத முதலாம் நாள்
- 9 ஜெட் (மே 23) - குரு அமர் தாஸ் பிறந்த நாள்
# ஜெட் (மாதம்)

## ஜெட்மாதச் சிறப்பு நாட்கள்

### ஜூன்

- 28 ஜெட் (ஜூன் 11) - குரு அர்கோவிந்த்தின் குரு காடி
- 1 ஹார் (ஜூன் 15) - ஜெட்மாத முடிவும் ஹார் மாதத் துவக்கமும்
# ஜெட் (மாதம்)

## வெளியிணைப்புகள்

- www.dsl.pipex.com
- www.sikhitothemax.com SGGS Page 133
- www.srigranth.org SGGS Page 133
- www.sikhcoalition.org
# ஹார் (மாதம்)

**ஹார்** (, ) என்பது சீக்கியர்களின் நானக்சாகி நாட்காட்டியின்படி நான்காவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் ஜூன், ஜூலை மாதங்களோடு பொருந்துகிறது. மேலும் இம்மாதம் 31 நாட்களைக் கொண்டதாகும். இந்த மாதத்தில்தான் சீக்கியர்களின் ஐந்தாவது குருவான குரு அர்ஜன் முகலாயர்களால் கொல்லப்பட்டார்.
# ஹார் (மாதம்)

## ஹார்மாதச் சிறப்பு நாட்கள்

### ஜூன்

- 1 ஹார் (ஜூன் 15) - ஹார் மாத முதல் நாள்
- 2 ஹார் (ஜூன் 16) - குரு அர்ஜன் இறந்த நாள்
# ஹார் (மாதம்)

## ஹார்மாதச் சிறப்பு நாட்கள்

### ஜூலை

- 18 ஹார் (ஜூலை 2) - அகால் தக்த் உருவான நாள்
- 21 ஹார் (ஜூலை 5) - குரு அர்கோவிந்த் பிறந்த நாள்
- 1 சாவன் (ஜூலை 16) - ஹார்மாத முடிவும் சாவன் மாதத் துவக்கமும்
# ஹார் (மாதம்)

## வெளியிணைப்புகள்

- www.dsl.pipex.com
- www.sikhitothemax.com SGGS Page 133
- www.srigranth.org SGGS Page 133
- www.sikhcoalition.org
# கரடிசித்தர்

**கரடிசித்தர்** என்பவர் கஞ்சமலையில் வாழ்ந்த சித்தராவார். இவர் திருமந்திரம் அருளிய திருமூலரின் சீடராகவும் இருந்துள்ளார். இவரைப் பற்றிய எண்ணற்ற தொன்மங்கள் கூறப்படுகின்றன. இவர் திருமூலர் சமைத்த உணவினை உண்டு சிறுவனாக மாறியதாகவும், ஔவையார் நடத்திவைத்த அங்கவை-சங்கவை திருமணங்களில் கலந்து கொண்டதாகவும் கூறப்படுகிறது.  
சிவபக்தரான இவர் உத்தமசோழபுரம் கரபுரநாதர் திருக்கோவிலுக்கு தினமும் வந்து சிவபூசை செய்துள்ளார். இவர் நாரதரின் வேண்டுகோளுக்காக, அங்கவை சங்கவை திருமணத்தில் கரடி போல் வந்து அங்கிருந்தவர்களை பயமுறுத்தியதாக கரபுரநாதர் கோயில் தலவரலாறு கூறுகிறது. கரடிசித்தருக்கு இத்தலத்தில் ஒரு தனி சன்னதி உள்ளது.
# கரடிசித்தர்

## தொன்மம்

திருமூலர் இளமையாக மாறுவதற்கான உணவினை சமைத்துக் கொண்டிருந்தார். அப்போது மூலிகைப் பரிப்பதற்காக கஞ்சமலைக்கு சென்றபோது, கரடிசித்தர் கீழே கிடந்த குச்சியை வைத்துக் கிண்டினார். எதிரிபாராத விதமாக அந்த உணவு கருமைநிறத்திற்கு மாறியது. பதறிய கரடிசித்தர் அந்த உணவினை உண்டார். அதனால் 16 வயதான சிறுவனாக மாறிவிட்டார்.  
திரும்பி வந்த திருமூலர் அச்சிறுவனிடம் வினவி அறிந்து கொண்டார். பின்பு கரடிசித்தர் அந்த உணவினை உமிழ, அதை உண்டு திருமூலர் சிறுவயதினராக ஆனார்.
# ஜாமியா பள்ளிவாசல், நதோவல்

**ஜாமியா பள்ளிவாசல்** (*Jamia Masjid*), இந்தியாவிலுள்ள பஞ்சாப் மாநிலத்தில் லூதியானா மாவட்டத்தில் நதோவல் கிராமத்தில் அமைந்துள்ளது.
# ஜாமியா பள்ளிவாசல், நதோவல்

## அமைவிடம்

இப்பள்ளிவாசல் அமைந்துள்ள நதோவல் ராய்கோட்டிலிருந்து 12 கி.மீ. தொலைவிலும், லூதியானாவிலிருந்து 54 கி.மீ. தொலைவிலும் உள்ளது.
# ஜாமியா பள்ளிவாசல், நதோவல்

## வரலாறு

1947 இல் இந்தியப் பிரிவினை போது சுமார் 10 முசுலிம் குடும்பங்கள் பாக்கித்தான் சென்றது. ஆனால் 50 முசுலிம் குடும்பங்கள் உள்ளூரிலேயே தங்கினர். அவர்கள்
தொழுவதற்கு ஜாமியா பள்ளிவாசலைக் கட்டினர்.
# ஜாமியா பள்ளிவாசல், நதோவல்

## புனரமைப்பு

ஜாமியா பள்ளிவாசல் 2015 இல் புனரமைக்கப்பட்டது. மொத்த செலவான 2.5 மில்லியன் இந்திய ரூபாயில் 1.5 மில்லியன் இந்திய ரூபாய் உள்ளூர் இந்துக்கள் மற்றும் சீக்கியர்களால் கொடுக்கப்பட்டது. இப்பள்ளிவாசல் நதோவல் பகுதியில் மத ஒற்றுமைக்கு எடுத்துக்காட்டாக விளங்குகிறது.
# சாவன் (மாதம்)

**சாவன்** (, ) என்பது சீக்கியர்களின் நானக்சாகி நாட்காட்டியின்படி ஐந்தாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் ஜூன், ஆகஸ்டு மாதங்களோடு பொருந்துகிறது. மேலும் இம்மாதம் 31 நாட்களைக் கொண்டதாகும்.
# சாவன் (மாதம்)

## சாவன் மாதச் சிறப்பு நாட்கள்

### ஜூலை

- 1 சாவன் (ஜூலை 16) - சாவன் மாதத் துவக்கம்
- 8 சாவன் (ஜூலை 23) - குரு அர் கிருசன் பிறந்த நாள்
# சாவன் (மாதம்)

## சாவன் மாதச் சிறப்பு நாட்கள்

### ஆகஸ்டு

- 1 பாதன் (ஆகஸ்டு 16) - சாவன் மாத முடிவும் பாதன் மாதத் துவக்கமும்.
# சாவன் (மாதம்)

## வெளியிணைப்புகள்

- www.dsl.pipex.com
- www.sikhitothemax.com Guru Granth Sahib Page 133
- www.srigranth.org Guru Granth Sahib Page 133
- www.sikhcoalition.org
# கடம்பூர் பெருங்கருணீசுவரர் கோயில்

**கடம்பூர் பெருங்கருணீசுவரர் கோயில்** என்பது தூத்துக்குடி மாவட்டத்திலுள்ள கடம்பூரில் அமைந்துள்ள சிவாலயமாகும். இவ்வாலயத்தின் மூலவர் பெருங்கருணீசுவரர் என்றும், அம்பிகை பெரியபிராட்டி என்றும் அழைக்கப்படுகிறார்.  
கம்ப மரங்கள் நிறைந்திருந்த ஊர் என்பதால் கடம்பூர் என்ற பெயர் பெற்றது. இந்த ஊர் புகழ்பெற்ற கயத்தாறு அருகே உள்ளது. 600 ஆண்டுகளுக்கு முன்பு பாண்டிய மன்னர்களின் ஆட்சி காலத்தில் ஜமிந்தாரால் ஆட்சிசெய்யப்பட்ட பகுதியாகும்.  
இக்கோயிலின் மூலவருக்கு முன்னுள்ள நந்திக்கு இருபுறமும் ஜமிந்தார் மற்றும் ஜமிந்தீரினி சிலைகள் வணங்குவதைப் போல அமைக்கப்பட்டுள்ளன.
# நந்தமேடு வீரபாண்டீசுவரர் கோயில்

**நந்தமேடு வீரபாண்டீசுவரர் கோயில்** என்பது கரூர் மாவட்டம் நந்தமேட்டில் உள்ள சிவாலயமாகும். இத்தலத்தின் மூலவர் வீரபாண்டீசுவரர் என்றும், அம்பிகை வைராக்கியநாயகி என்றும் அழைக்கப்படுகிறார். இச்சிவாலயத்தில் பிரதோசம் வெகு சிறப்பாக கொண்டாடப்படுகிறது. அத்தினத்தில் பக்தர்களுக்கு கோயிலின் சார்பில் அன்னதானம் வழங்கப்படுகிறது.
# நந்தமேடு வீரபாண்டீசுவரர் கோயில்

## சன்னதிகள்

மூலவர் வீரபாண்டீசுவரர் லிங்கவடிவில் கிழக்கு நோக்கி உள்ளார். மூலவரின் இடதுபுறத்தில் வைராக்கியநாயகியின் சிலை அமைந்துள்ளது. வைராக்கியநாயகியின் முன்பு நந்தி வாகனமாக உள்ளது. மூலவரின் கோஸ்டத்தில் நர்த்தன விநாயகர், தட்சணாமூர்த்தி, லிங்கோத்பவர், பிரம்மா, விஷ்ணு துர்க்கை சன்னதிகள் அமைந்துள்ளன.  
வெளிச்சுற்றுபிரகாரத்தில் நால்வர் சன்னதியும், கன்னி விநாயகர், வள்ளி தெய்வானை உடனுறை முருகன், சண்டிகேசுவரர் சன்னதியும் உள்ளன. இக்கோயிலின் வடகிழக்கு மூலையில் நவகிரக சன்னதியும், அருகே பைரவர் சன்னதியும் அமைந்துள்ளது. பிரதான வாசலின் இருபுறமும் சூரியன் மற்றும் சந்திரன் சன்னதிகள் உள்ளன.  
மூலவருக்கு எதிரே நந்திசிலையும், பலிபீடமும், கொடிமரமும் உள்ளது. கொடிமரத்தின் முன்னால் கொடிமர பிள்ளையார் அமைந்துள்ளது.
# நந்தமேடு வீரபாண்டீசுவரர் கோயில்

## விழாக்கள்

- பிரதோசம்
# வளையத்தூர் வளவநாதீசுவரர் கோயில்

**வளையத்தூர் வளவநாதீசுவரர் கோயில்** என்பது வேலூர் மாவட்டம் ஆற்காடு அருகே வளையத்தூரில் அமைந்துள்ள சிவாலயமாகும். இந்த சிவாலயத்தின் மூலவர் வளவநாதீசுவரர் என்றும், அம்பாள் பெரியநாயகி என்றும் அழைக்கப்படுகின்றனர்.  
இத்தலத்தில் மூலவர் சதுர் பீடத்தில் இடதுபுறத்தில் சிறிது சாய்ந்தவாறு உள்ளார். அதனால் இவரை நவாம்ச மூர்த்தி என்கின்றனர். மூலவர் சன்னதிக்கு வாசல் இல்லை. கல்ஜன்னல் வைக்கப்பட்டுள்ளது.  
அம்பாள் பெரியநாயகி நெற்றிக் கண்ணோடு உள்ளார். இவரது நான்கு கைகளிலும் உள்ள சுண்டுவிரல்களில் மோதிரம் உள்ளது. அம்பாள் சிவபெருமானுக்குரிய சின்முத்திரையை காட்டியவாறு உள்ளார். அம்பாளை சிவனாக கருதி சிவராத்திரியில் பூசை செய்கின்றார்கள்.
# வளையத்தூர் வளவநாதீசுவரர் கோயில்

## விழாக்கள்

- கார்த்திகையில் லட்ச தீபம் ஏற்றப்படுகிறது.
- சிவராத்திரியில் அம்பிகையை சிவனாக நினைத்து வழிபாடு செய்யப்படுகிறது.
# வளையத்தூர் வளவநாதீசுவரர் கோயில்

## சிறப்பு

- அம்பிகையே இங்கு சிவனாக கருதப்படுகிறார்
- சப்த கன்னியர்கள் வாகனங்களுடன் உள்ளார்.
# வளையத்தூர் வளவநாதீசுவரர் கோயில்

## சன்னதிகள்

மூலவர் சந்நதி முன்பில் நின்படி இருக்கும் படி விநாயகர், வள்ளி தெய்வானை உடனுறை சண்முகர் உள்ளார்.
# 1585

ஆண்டு **1585** (**MDLXXXV**) கிரெகொரியின் நாட்காட்டியில் ஒரு செவ்வாய்க்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது வெள்ளிக்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.
# 1585

## நிகழ்வுகள்

- சனவரி 12 &ndash; நெதர்லாந்து கிரெகொரியின் நாட்காட்டியை அறிமுகப்படுத்தியது.
- பெப்ரவரி &ndash; எசுப்பானியர் பிரசெல்சு நகரைக் கைப்பற்றினர்.
- ஏப்ரல் 24 &ndash; ஐந்தாம் சிக்சுடசு 227வது திருத்தந்தையானார்.
- மே 19 &ndash; எசுப்பானிய பெரும் கடற்படையெடுப்பு: எசுப்பானியா எசுப்பானியத் துறைமுகங்களில் நின்றிருந்த ஆங்கிலேயக் கப்பல்களைக் கைப்பற்றினர். ஆங்கிலோ-எசுப்பானியப் போர் (1585–1604) ஆரம்பம்.
- ஆகத்து 17 &ndash; ஆண்ட்வெர்ப் எசுப்பானியப் படையினரால் கைப்பற்றப்பட்டது.
- ஆகத்து 20 &ndash; இங்கிலாந்து டச்சுக் கிளர்ச்சியை ஆதரிக்க முடிவெடுத்தது. இங்கிலாந்து இதன் மூலம் எண்பதாண்டுப் போரில் நுழைந்தது.
- ஐரோப்பாவில் சாக்கலேட் வணிக முறையில் அறிமுகமானது.
# 1585

## பிறப்புகள்

- யூரியெல் த காசுட்டா, போர்த்துக்கீச யூத மெய்யியலாளர் (இ. 1640)
- மிகேல் டி நோரொன்யா, லின்யாரெசின் நாலாம் கவுன்ட்டு, போர்த்துக்கேயப் போர் வீரர் (இ. 1647)
# 1585

## இறப்புகள்

- ஏப்ரல் 10 &ndash; பதின்மூன்றாம் கிரகோரி (திருத்தந்தை) (பி. 1502)
# 1586

ஆண்டு **1586** (**MDLXXXVI**) கிரெகொரியின் நாட்காட்டியில் ஒரு புதன்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது சனிக்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.
# 1586

## நிகழ்வுகள்

- சூன் 16 &ndash; ஸ்காட்லாந்தின் முதலாம் மேரி தனது வாரிசாக எசுப்பானியாவின் இரண்டாம் பிலிப்பு மன்னரை அறிவித்தார்.
- செப்டம்பர் 20–21 &ndash; இங்கிலாந்தின் முதலாம் எலிசபெத்தைக் கொலை செய்து மேரி ஸ்டுவர்டை அரசியாக்கத் திட்டமிட்டிருந்த 14 பேர் இலண்டனில் தூக்கிலிடப்பட்டனர்.
- பிளம்மியர் கணிதவியலாளர் சிமொன் இசுட்டெவின் வெவ்வேறு திணிவுடைய இரு பொருட்கள் ஒரே வேகத்தில் வீழ்கின்றன என்பதை செய்து காண்பித்தார்.
- புளோரிடாவின் செயின்ட் ஆகத்தீன் நகர், டொமினிக்கன் குடியரசின் சான்டோ டொமிங்கோ நகரங்கள் ஆங்கிலேயக் கடற்படைத்தலைவர் பிரான்சிஸ் டிரேக்கினால் தீக்கிரையாக்கப்பட்டன.
- முதலாவது ஆங்கிலேயக் கடற்படைக் கப்பல் வான்கார்டு இங்கிலாந்தில் வெள்ளோட்டம் விடப்பட்டது.
- ஆங்கிலேயர் தோமசு கவென்டிசு உலகைச் சுற்றுப் பயணத்தை ஆரம்பித்தார்.
- என்றீக்கே என்றீக்கசு *அடியார் வரலாறு* என்ற நூலை வெளியிட்டார்.
# 1586

## பிறப்புகள்

- ஏப்ரல் 20 &ndash; லீமா நகர ரோஸ், எசுப்பானியப் புனிதர் (இ. 1617)
# காட்டுப்புத்தூர் மீனாட்சி சுந்தரேசுவரர் கோயில்

**காட்டுப்புத்தூர் மீனாட்சி சுந்தரேசுவரர் கோயில்** என்பது திருச்சிராப்பள்ளி மாவட்டம் காட்டுப்புத்தூரில் அமைந்துள்ள ஒரு சிவாலயமாகும். இச்சிவாலயத்தின் மூலவர் சுந்தரேசுவரர் என்றும், அம்பாள் மீனாட்சி என்றும் அழைக்கப்படுகிறார்.  
இச்சிவாலயம் கிழக்கு நோக்கி அமைந்துள்ளது. மூலவர் சுந்தரேசுவரர் கிழக்கு நோக்கியுள்ளார். அம்பிகை மீனாட்சி தெற்கு நோக்கி உள்ளார்.  
கோஷ்டத்தில் தட்சணாமூர்த்தி, விஷ்ணு, பிரம்மா, விஷ்ணு துர்கை சிலைகள் அமைந்துள்ளன. இக்கோயிலின் தென் மேற்கில் விநாயகர் சன்னதியும், வள்ளி தெய்வானை உடனுறை சண்முகர் சன்னதி வட மேற்கிலும் அமைந்துள்ளது. இக்கோயிலின் பிரகாரத்தில் நவகிரகங்கள் மற்றும் பைரவர் சன்னதிகள் உள்ளன.
# காட்டுப்புத்தூர் மீனாட்சி சுந்தரேசுவரர் கோயில்

## விழாக்கள்

- பிரதோசம்
- திருவாதிரை
# அம்பாசமுத்திரம் அகத்தீசுவரர் கோயில்

**அம்பாசமுத்திரம் அருள்மிகு அகத்தீசுவரர் திருக்கோயில்** என்பது திருநெல்வேலி மாவட்டம் அம்பாசமுத்திரத்தில் அமைந்துள்ளது. இச்சிவாலயத்தின் மூலவர் அகத்தீசுவரர் என்றும், அம்பிகை லோபமுத்திரை அம்பாள் என்றும் அழைக்கப்படுகிறார்.
# அம்பாசமுத்திரம் அகத்தீசுவரர் கோயில்

## திருவிழாக்கள்

- பங்குனி பிரம்மோற்சவம்
- ஆனி வருசாபிசேகம்
- நவராத்திரி
- திருக்கார்த்திகை
- திருவாதிரை
- சிவராத்திரி
# அம்பாசமுத்திரம் அகத்தீசுவரர் கோயில்

## தலவரலாறு

கைலாயத்தில் சிவபெருமான் பார்வதி திருமணம் நடைபெற இருந்தது. அதற்காக அனைவரும் வடதிசைக்கு வந்தார்கள். வடதிசை உயர்ந்தமையால், சிவபெருமான் அகத்தியரை அழைத்து தென்திசைக்கு செல்லுமாறு கூறினார். அகத்தியர் சிவபெருமானின் திருமணத்தினை காண இயலாமல் போகுமென வருந்தினார். ஆனால் சிவபெருமான் அகத்தியருக்கு தென்னகத்திலேயே திருமணக் கோலத்தில் காட்சிதருவேன் என்று கூறினார். காசிபநாதரை தரிசித்துவிட்டு பொதிகை மலைக்கு செல்லும் வழியில் இந்த ஊரை அடைந்தார். அகத்தியரை தரிசிக்க வந்த பக்தரிடம் தனக்கு உணவுதருமாறு வேண்டினார். சிவபக்தரும் உணவு எடுத்துவர சென்றார். அவர் வருகை தாமதமாகவே அகத்தியர் பொதிகை மலைக்கு சென்றுவி்ட்டார்.  
சிவபக்தர் அகத்தியருக்காக அன்னமும், அரைக்கீரையும் சமைத்து எடுத்துவந்தார். அகத்தியரைக் காணமல் அவருக்காக தவம் செய்தார். அதனால் சிவபக்தருக்காக அகத்தியர் காட்சி தந்தார்.இக்கோவில் அம்பாசமுத்திரம் செங்குந்தர் மரபினரால் நிர்வகிக்கப்படுகிறது.
# இரத்தினமங்கலம் லட்சுமி குபேரர் கோயில்

**இலட்சுமி குபேரர் கோயில்** என்பது தமிழ்நாடு மாநிலத்தின் செங்கல்பட்டு இரத்தினமங்கலத்தில் உள்ள ஓர் இந்துக் கோயிலாகும். இக்கோயிலே இந்தியாவில் லட்சுமி குபேரனுக்கு உரிய கோயிலாக உள்ளது. இக்கோயிலைச் சுற்றி லட்சுமி கணபதி, குபேரலிங்கம், செல்வ முத்துக்குமரன், யோக ஆஞ்சநேயர், நவ கிரகங்கள் ஆகியவையும், அருகிலேயே கோசாலையும் உள்ளன.  
இத்தலத்தில் மூலவராக குபேரன் உள்ளார். கருவறையில் மனைவி சித்தரிணீயுடன் வலது கையில் பதுமநிதி மற்றும் இடது கையில் சங்கநிதி கொண்டு உள்ளார். குபேரன் சிலைக்கு மேலாக லட்சுமி அமைந்துள்ளார்.
# இரத்தினமங்கலம் லட்சுமி குபேரர் கோயில்

## அமைவிடம்

கடல் மட்டத்திலிருந்து சுமார் 25.66 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள் ஆகும்.
# இரத்தினமங்கலம் லட்சுமி குபேரர் கோயில்

## திருவிழாக்கள்

- தீபாவளி அன்று சிறப்பு பூசைகள்
- வைகுண்ட ஏகாதசி
- அட்சய திருதியை
# ரெசினால்டு டையர்

*கெனல்* **ரெஜினால்டு எட்வர்டு ஹார்ரி டையர்** (Colonel *Reginald Edward Harry Dyer*, 9 அக்டோபர் 1864 – 23 சூலை 1927) பிரித்தானியப் படைத்துறை அதிகாரியாவார். பஞ்சாப் மாகாணத்தின் அமிருதசரசு நகரில் நடைபெற்ற ஜாலியன்வாலா பாக் படுகொலைக்கு காரணமானவர். இதற்காக பதிவியிலிருந்து நீக்கப்பட்ட போதும் பிரித்தானியாவில், குறிப்பாக பிரித்தானியாவின் இந்தியப் பேரரசுடன் தொடர்புள்ளவர்களால், நாயகராக கொண்டாடப்படுகின்றார். சில வரலாற்றாளர்கள் இந்த நிகழ்வு இந்தியாவில் பிரித்தானிய ஆட்சி முடிவுற தீர்மானமான நகர்வாக இருந்ததாக கருதுகின்றனர்.
# ரெசினால்டு டையர்

## இளமையும் கல்வியும்

டையர் பிரித்தானிய இந்தியாவில் தற்போதைய பாக்கித்தானில் உள்ள இம்யூரி என்றவிடத்தில் 1864இல் பிறந்தார். தனது சிறுவயதில் சிம்லாவில் வாழ்ந்த டையர் அங்கிருந்த பிஷப் காட்டன் பள்ளியில் துவக்கக் கல்வியைப் பெற்றார். சிப்பாய்க் கிளர்ச்சிக்கு ஆறு ஆண்டுகள் கழித்துப் பிறந்திருந்தார். பிரித்தானிய ஆட்சியை எதிர்த்து நடந்த அந்த கிளர்ச்சிக்குப் பிறகு பிரித்தானியர்களுக்கும் இந்தியர்களுக்கும் இடையே அச்சமும் ஐயமும் இருந்து வந்தன; இதனால் இனவாரியாக பிரிவுபட்டு வாழ்ந்தனர். இது டையரின் இளமனதில் தாக்கமேற்படுத்தியிருந்தது.  
1875இலிருந்து 1881 வரை இங்கிலாந்தின் கார்க் கவுன்ட்டியிலிருந்த மிடில்டன் கல்லூரியில் படித்தார். பின்னர் சாண்டுயர்சுட்டில் உள்ள அரச படைத்துறை கல்லூரியில் பயின்று 1885இல் அரசியாரின் அரச படைப்பிரிவில் துணைநிலை அதிகாரியாகப் பணியில் சேர்ந்தார். 1886இல் பெல்பாஸ்ட்டிலும் 1886-87இல் மூன்றாம் பர்மிய போரிலும் கிளர்ச்சி அடக்கு பணிகளில் பணியாற்றினார். பின்னர் பிரித்தானிய இந்தியப் படைத்துறையில் சேர்ந்தார். 1887இல் வங்காளப் பணியாளர் படைக்குழுவில் இணைந்தார். பினர் 39வது வங்காள காலாட்படையிலும் அதன் பின்னர் 29வது பஞ்சாபியர் பிரிவிலும் மாற்றப்பட்டார்.
# ரெசினால்டு டையர்

## பணிவாழ்வு

29வது பஞ்சாபியர் பிரிவில் பொறுப்பாற்றியபோது 1888இல் நடந்த கருமலை போரிலும் 1895இல் நடந்த சித்ரால் சண்டையிலும் பங்கேற்றார். 1896இல் கலபதியாக பதவியேற்றம் பெற்றார். 1901இல் மேலும் ஒரு உயர்வு பெற்று 1901க்கும் 1902க்கும் இடையில் நடந்த மகசூது சூழடைப்பில் போரிட்டார்.  
பின்னர் டையர் 25ஆம் பஞ்சாபியர் பிரிவுக்கு மாற்றப்பட்டார். 1908இல் சாக்கா கேல் படையெடுப்பிலும் பங்கேற்றார். இந்தியாவிலும் ஆங்காங்கிலும் இருந்த 25ஆம் பஞ்சாபியப் பிரிவின் தலைவராகப் பொறுப்பேற்றார். 1910இல் துணைநிலை கேனலாக பதிவியேற்றம் பெற்றார்.  
முதல் உலகப் போரின்போது (1914–18), செயஸ்டியன் படைக்கு பொறுப்பாக இருந்தார். 1915இல் கேனலாகப் பதிவியேற்றம் பெற்றார். 1916இல் தற்காலிக பிரிகேடியர்-செனரலாக பொறுப்பேற்றார்.  
1919இல் அம்ரித்சர் படுகொலைக்கு ஒரு மாதம் கழித்து இவரது படைப்பகுதி மூன்றாம் ஆங்கில ஆப்கானியப் போரில் தால் பாலைவனக் காவலரணையின் பொறுப்பேற்றது. சூலை 17 1920இல் கேனலாக பதவி உயர்வு பெற்றிருந்த டையர் பணிஓய்வு பெற்றார்.
# ரெசினால்டு டையர்

## ஜாலியன்வாலா பாக் படுகொலை

### பின்னணி

1919இல் பஞ்சாபிலிருந்த பிரித்தானிய மக்கள் இந்தியர்கள் பிரித்தானிய அரசை கவிழ்க்க சதி செய்வதாக அஞ்சினர். கிளர்ச்சி குறித்தும் ஐரோப்பியர்களின் உயிருக்கு ஆபத்து என்றும் வதந்திகள் பரவிய வண்ணம் இருந்தன. பஞ்சாபு மாகாணத்தின் துணைநிலை ஆளுநர், சேர் மைக்கேல் ஓ டயர், போராட்டம் நடத்திய இந்தியர்களை பஞ்சாபிலிருந்து வெளியேற்ற முடிவு செய்தார்.  
முதல் உலகப் போரின் போது படைத்துறை மருத்துவ சேவையில் பணியாற்றிய மரு.சத்தியபால், அறப் போராட்டம், குடியியற் சட்டமறுப்புக்கு ஆதரவளித்தார்; இதனால் அவர் பொதுமேடைகளில் பேச தடை விதித்தனர். முனைவர்.கிட்ச்லா என்ற முசுலிம் வக்கீலும் அரசியல் மாற்றத்தையும் வன்முறையற்ற போராட்டத்தையும் ஆதரித்தார். இவர்கள் இருவரையும் குறித்து சரியாக அறியாத காவல்துறை துணை ஆணையர் மைல்சு இர்விங் இருவரையும் பிரித்தானிய அரசுக்கு எதிராக கிளர்ச்சியில் ஈடுபடுவதாக கைது செய்தார்.  
இந்தக் கைதினால் பஞ்சாபு மக்கள் பொங்கியெழுந்து போராட்டங்களில் ஈடுபட்டனர். பொதுவிடங்களில் கூடிய மக்கள் கூட்டம் கைதானவர்களை விடுதலை செய்ய கோரியது. இதனால் கிலி கொண்ட படைத்துறை தொடர்வண்டி மேம்பாலத்தில் துப்பாக்கிச் சூடு நடத்தியது. இதில் பலர் இறந்தனர். இதில் ஆத்திரமுற்ற கூட்டம் நகர மையத்தை நோக்கி வந்து கொண்டிருந்தது. மேலும் பல துருப்புக்கள் வரவழைக்கப்பட்டு பாதுகாப்பு பலப்படுத்தப்பட்டது.  
கோபத்துடன் அலைந்த கூட்டம் ஐரோப்பியர்களை குறிவைத்து தாக்க முற்பட்டனர். ஏப்ரல் 9 1919 அன்று பெண்களுக்கான மிசன் டே பள்ளியில் பணியாற்றி வந்த மார்செல்லா செர்வுட் என்ற ஆசிரியை மிதிவண்டியில் நகரை வலம் வந்து பள்ளிகளை மூடச்சொல்லி வருகையில் ஓர் குறுகலான சாலையில் கூட்டம் அவரைத் தாக்கியது. இதனால் காயமுற்ற செர்வுட்டை அச்சாலையில் குடியிருப்போர் சிலர் காப்பாற்றி கூட்டத்திலிருந்து மறைத்து அவரது இடத்திறுகு அனுப்பி வைத்தனர். ஒரு பெண்மணி மீதான இந்தத் தாக்குதல் ஜலந்தர் நகரப் பாசறையின் படைத்தலைவர் டையருக்கு மிகுந்த கோபத்தை மூட்டியது.
# ரெசினால்டு டையர்

## ஜாலியன்வாலா பாக் படுகொலை

### அம்ரித்சரசு படுகொலை

ஜாலியன் வாலா பாக்கிற்கு வைசாக்கி புத்தாண்டு விழாவினைக் கொண்டாடுவதற்காக ஏப்ரல் 13 1919 அன்று பெருந்திரளானோர் கூடியிருந்தனர். இது சமயம் மற்றும் பண்பாட்டுத் திருவிழாவாக இருந்தது. பாக் 6-7 ஏக்கர் நிலப்பரப்பில் சுற்றிவர சுவர்களுடன் இருந்தது. இந்தச் சுவர்களில் மிகச்சிறிய நுழைவாயில்கள் இருந்தன. இவை முலம் சிறிய எண்ணிக்கையிலேயே நுழையவும் வெளிவரவும் இயலும்.  
படைத்தலைவர் டையரிடம் 90 துருப்புகள் இருந்தனர்; 25 கூர்க்காக்கள், 25 பஷ்தூன் மக்கள் மற்றும் பலூச்சிய மக்கள் இவர்களில் இருந்தனர். அனைவரிடமும் .303 லீ-என்பீல்டு துப்பாக்கிகள் இருந்தன. ஆயுதமேதும் இல்லாத பொதுமக்கள் மீது நேரடியாக துப்பாக்கிச் சூடு நடத்த டையர் இவர்களுக்கு ஆணையிட்டார். அங்கு கூடியிருந்த பெண்கள், சிறுவர்கள் உட்பட அனைவர் மீதும் தாக்குதல் நடத்தப்பட்டது. இதுவே பின்னாளில் ஜாலியன்வாலா பாக் படுகொலை என அறியப்பட்டது. தங்களிடம் துப்பாக்கி இரவைகள் இருந்தவரை துருப்புக்கள் சுட்டவண்ணம் இருந்தனர். மொத்தம் 1650 சுற்றுக்கள் சுடப்பட்டன. இந்த துப்பாக்கிச் சூடு பத்து நிமிடங்களுக்கு நீடித்தது.  
இந்த பத்து நிமிடத் துப்பாக்கிச் சூட்டின் போது டையர் தனது துருப்புக்கள் எவ்வாறு சுடுகின்றனர் என்பதை கவனித்த வண்ணமிருந்தார். எங்கு மிகக் கூடுதலான மக்கள் இருந்தனரோ அங்கு சுடுமாறு துருப்புக்களை ஏவினார்.  
பிந்நாளில் டையரே கூட்டத்திற்கு கலைந்து செல்லுமாறு எந்தவொரு முன்னறிவிப்பும் தரவில்லை என ஒப்புக்கொண்டார். தனது துருப்புக்களுக்கு சுட ஆணையிட்டதற்கு தனக்கு எவ்வித மனவருத்தமும் இல்லை என்றார்.
# ரெசினால்டு டையர்

## ஜாலியன்வாலா பாக் படுகொலை

### உயிரிழப்பும் காயமுற்றோரும்

பிரித்தானியப் படை 379 பேர் இறந்ததாகவும் மற்ற அறிக்கைகள் 1000க்கும் கூடுதலானவர்கள் இறந்ததாகவும் தெரிவிக்கின்றன. உள்நாட்டு அரசியல் அறிக்கையில் 1000 பேர் எனவும் காயமுற்றவர்கள் 1200 பேர் எனவும் கூறப்பட்டுள்ளது. அம்ரித்சரசில் இருந்த பிரித்தானிய மருத்துவர் , மரு.இசுமித், 1800க்கும் மேற்பட்டோர் உயிரிழந்ததாக குறிப்பிட்டுள்ளார். இத்தகைய மிகக் கூடுதலான உயிரிழப்புக்களையும் காயங்களையும் விளைவித்ததால் அதிகாரி டையர் "அம்ரித்சரசின் இறைச்சி வெட்டுநர் " என இந்தியாவில் அறியப்படுகின்றார்.
# ரெசினால்டு டையர்

## தவழ்தல் ஆணை

மிஸ் மார்செல்லா செர்வுட் தாக்கப்பட்ட குறுகலான சந்துக்கு தனது துருப்புக்களை அனுப்பி, எந்தவொரு இந்தியரும் அந்த சந்தில் (150 கசங்கள்) தவழ்ந்துதான் செல்ல வேண்டும் என கட்டளையிட்டார். இதில் மார்செல்லாவிற்கு உதவி புரிந்து காப்பாற்றிய இந்தியர்களுக்கு விலக்கு அளிக்கப்பட வில்லை.  
இந்தக் கட்டளையால் சாலை மூடப்பட்டது; இந்த சந்தில் இருந்த வீடுகளுக்கு பின்பக்க கதவுகள் இருக்கவில்லை. தங்கள் கூரைகள் வழியாக இறங்கி செல்ல வேண்டியிருந்தது. மருத்துவரோ, பிற வணிக வழங்குதலோ அனுமதிக்கப்படவில்லை. சாலை நடுவில் ஓர் சவுக்கடி சாவடி அமைக்கப்பட்டு இந்த ஆணை செயலாக்கப்பட்டது.
# ரெசினால்டு டையர்

## மறைவு

டையர் தனது 62 வயதில் தீவிர பக்கவாத நோயால் பாதிக்கப்பட்டு மூளையில் இரத்தக் கசிவு ஏற்பட்டு 1927ஆம் ஆண்டு உயிரிழந்தார்.
# பாதன் (மாதம்)

**பாதன்** (, ) என்பது சீக்கியர்களின் நானக்சாகி நாட்காட்டியின்படி ஆறாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் ஆகத்து, செப்டம்பர் மாதங்களோடு பொருந்துகிறது. மேலும் இம்மாதம் 31 நாட்களைக் கொண்டதாகும்.
# பாதன் (மாதம்)

## பாதன் மாதச் சிறப்பு நாட்கள்

### ஆகத்து

- 1 பாதன் (ஆகத்து 16) – பாதன் மாதத் துவக்கம்
- பாதன் 15 (ஆகத்து 30) – குரு கிரந்த் சாகிப் முழுமையடைந்த நாள்
# பாதன் (மாதம்)

## பாதன் மாதச் சிறப்பு நாட்கள்

### செப்டம்பர்

- 17 பாதன் (செப்டம்பர் 1) – குரு கிரந்த் சாகிப்பின் முதல் பிரகாச நாள் (ਪਹਿਲਾ ਪ੍ਰਕਾਸ਼)
- 28 பாதன் (செப்டம்பர் 12) – சாராகி போர்
# பாதன் (மாதம்)

## வெளியிணைப்புகள்

- www.dsl.pipex.com
- www.sikhitothemax.com SGGS Page 133
- www.srigranth.org SGGS Page 133
- www.sikhcoalition.org
# அஸ்சு (மாதம்)

**அஸ்சு** (, ) என்பது சீக்கியர்களின் நானக்சாகி நாட்காட்டியின்படி ஏழாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் செப்டம்பர், அக்டோபர் மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.
# அஸ்சு (மாதம்)

## அஸ்சு மாதத்தின் சிறப்பு நாட்கள்

### செப்டம்பர்

- செப்டம்பர் 15 (1 அஸ்சு) - அஸ்சு மாதத் துவக்கம்
- செப்டம்பர் 16 (2 அஸ்சு) - குரு அமர் தாசின் ஜோதி ஜோத் (Joti Jot)
- செப்டம்பர் 18 (4 அஸ்சு) - குரு அங்கது தேவின் குரு காடி (Gur Gadi)
- செப்டம்பர் 22 (8 அஸ்சு) - குரு நானக்கின் ஜோதி ஜோத்
# அஸ்சு (மாதம்)

## அஸ்சு மாதத்தின் சிறப்பு நாட்கள்

### அக்டோபர்

- அக்டோபர் 9 (25 அஸ்சு) - குரு ராம் தாஸ் பிறந்த நாள்
- அக்டோபர் 15 (1 கட்டக்) - அஸ்சு மாத முடிவும் கட்டக் மாதத் துவக்கமும்
# அஸ்சு (மாதம்)

## வெளியிணைப்புகள்

- www.dsl.pipex.com
- www.sikhitothemax.com SGGS Page 133
- www.srigranth.org SGGS Page 133
- www.sikhcoalition.org
# சீக்கியம் மற்றும் இந்து சமயம்

**இந்து சமயம் மற்றும் சீக்கிய சமயம்** (*Hinduism and Sikhism*) பஞ்சாப் பகுதியில் தோன்றிவைகள். இந்து சமயம் மூவாயிரத்திற்கும் முற்பட்ட ஆண்டுகளுக்கு முன் தோன்றி, படிப்படியாக வளர்ச்சியடைந்த பண்டைய சமயமாகும்.
ஆனால் சீக்கிய சமயம், இந்து குடும்பத்தில் பிறந்தவரான குரு நானக் என்பவரால், பதினைந்தாம் நூற்றாண்டில், முகலாயர்கள் ஆட்சிக்காலத்தில் நிறுவப்பட்டது.  
கர்மா, தருமம், மோட்சம், மாயா, சம்சாரா போன்ற தத்துவக் கருத்துகளை இந்து மற்றும் சீக்கிய சமயங்கள் பகிர்ந்து கொள்கின்றன. முகலாயர்களின் அடக்குமுறைகளிலிருந்து தங்களை காத்துக் கொள்வதற்காகவும், முகலாயர்களை எதிர்கொள்வதற்கும், பஞ்சாப் பகுதியில் வாழ்ந்த பெரும்பான்மையான இந்துக்கள் தங்களை சீக்கிய சமயத்தில் இணைத்துக் கொண்டனர். முதல் முகலாய ஆட்சியாளரான பாபரை எதிர்த்து, சீக்கிய சமயம் தோற்றுவிக்கப்பட்டது. இந்து சமூகத்தில் பிறந்த குரு நானக் பக்தி இயக்கத்தை வளர்த்து, சீக்கிய சமயத்தின் அடிப்படை கருத்துருக்களை நிறுவியவர்.
# சீக்கியம் மற்றும் இந்து சமயம்

### சமயச் சின்னம்

இந்து சமயச் சின்னமாக **ஓங்காரம்** எனும் ஓம் இருப்பது போன்று, சீக்கிய சமயத்தினர் தங்களது சமயச் சின்னமாக
**இக் ஓங்காரம்** (*Ik Onkar*) எனும் ஒலியை ஏற்றுள்ளனர். ஓம் என்பது இறைவனின் திருப் பெயராகும்.
# சீக்கியம் மற்றும் இந்து சமயம்

### குரு தேக் பகதூர்

முகலாயர் ஆட்சிக் காலத்தில் அடக்குமுறைகளுக்கு ஆளாகப்பட்ட பஞ்சாப் பகுதி இந்துக்கள், தங்களை சீக்கிய சமயத்தினரும், அவர்களது குருமார்களும் காப்பார்கள் என நம்பிக்கையுடன் வாழ்ந்தனர். பஞ்சாப் மற்றும் ஜம்மு காஷ்மீர் பகுதியில் வாழ்ந்த இந்து மற்றும் சீக்கிய மக்களிடையே, முகலாய ஆட்சியினர்களுக்கு எதிராக வீர உணர்வை ஊட்டினார் குரு தேக் பகதூர்.  
தேக் பகதூரின் மகனும், சீக்கிய சமயத்தின் இறுதி குருவுமான குரு கோவிந்த சிங்கால் பதிவு செய்யப்பட்ட ஆவணங்களின் படி, குரு தேக் பகதூர், காஷ்மீர் இந்துக்களை பாதுகாப்பதாக வாக்குறுதி அளித்திருந்தார்.அவுரங்கசீப், குரு தேக் பகதூரை தில்லிக்கு வரவழைத்து, அவரை இசுலாமிய சமயத்திற்கு கட்டாய மதம் மாற வேண்டும் அல்லது இறக்க நேரிடும் என எச்சரித்தார்.
# சீக்கியம் மற்றும் இந்து சமயம்

## வேற்றுமைகள்

### ஒரு கடவுள் மற்றும் பல கடவுள் கோட்பாடு

சீக்கிய சமயம் உருவமற்ற ஒரு கடவுள் நம்பிக்கை கொண்டவர்கள். இந்து சமயம் உருவமுள்ள, பல கடவுள் வழிபாட்டில் நம்பிக்கை கொண்டது.
# சீக்கியம் மற்றும் இந்து சமயம்

## வேற்றுமைகள்

### சமய நம்பிக்கைகள்

சீக்கிய சமயத்தினர் சடங்குகளில் நம்பிக்கை அற்றவர்கள். சமயக் குருக்களின் பெயர்களை மட்டும் தியானம் செய்பவர்கள்.
இந்து சமயத்தில் சைவம், வைணவம், சாக்தம், காணாபத்தியம், கௌமாரம், சௌரம் என முக்கியப் பிரிவுகள் இருப்பதால், சமயச் சடங்குகளிலும் வேறுபாடுகள் உள்ளது.
# சீக்கியம் மற்றும் இந்து சமயம்

## வேற்றுமைகள்

### சிலை வழிபாடு

சீக்கிய சமயம் சிலை வழிபாட்டை மறுக்கிறது. இந்து சமயத்தினர் தெய்வங்களின் சிலை வழிபாட்டில் நம்பிக்கை உடையவர்கள். இந்து சமயம் சிலை வழிபாட்டுடன் பஞ்சபூதங்களையும் வழிபடும் முறை கொண்டுள்ளது. லிங்கத்தை நிறுவி அதனை சிவனாக வழிபடும் முறையும் இந்து சமயத்தின் சைவப் பிரிவில் உள்ளது.
# சீக்கியம் மற்றும் இந்து சமயம்

## வேற்றுமைகள்

### வீடு பேறு

சீக்கிய சமயத்தின் ஆன்மீக விடுதலை என்ற கருத்துரு, இந்து சமயத்தினரின் முக்தி என்ற கருத்துரு போன்றதே.
இறை அருளால் மட்டுமே முக்தி கிடைக்கும் என்பது சீக்கிய சமயத்தின் நம்பிக்கையாகும். சீக்கிய சமய சாத்திரங்களில் முக்தி பேறை விட இறை பக்தி அதிகம் வலியுறுத்தப்படுகிறது.  
அதே போன்று ஜம்மு பகுதியில் வாழும் டோக்ரி மொழி பேசும் டோக்ரா சமூகத்தைச் சேர்ந்த இந்து - சீக்கியரிடையே கலப்புத் திருமணங்கள் தொடர்கிறது.  
இந்து சமய சாதிய கட்டமைப்புகள், சீக்கிய சமயத்திலும் இருப்பதால், ஒரே சாதியைச் சேர்ந்த இந்து - சீக்கியகளிடையே சமயக் கலப்புத் திருமணங்களை பெற்றோர்களே முன்னின்று நடத்துகின்றனர்.
# சைதாப்பேட்டை குருலிங்க சுவாமிகள் கோவில்

**குருலிங்க சுவாமிகள் கோயில்** என்பது சென்னை மாவட்டம் சைதாப்பேட்டையில் அமைந்துள்ள சித்தர் சமாதிக் கோயிலாகும். இக்கோயில் காரணீசுவரர் கோயில் தெருவில் அமைந்துள்ளது. குருலிங்க சாமிகளின் பிறப்பு, பெற்றோர் பற்றிய தகவல்கள் கிடைக்கப் பெறவில்லை.  
குருலிங்க சாமிகள் சிவத்தலங்களுக்கு சென்று தரிசனம் செய்வதை வழக்கமாக கொண்டிருந்தார். அவ்வாறு யாத்திரையாக செல்லும் வழியில் காரணீசுவரரை தரிசிக்க சைதாப்பேட்டை வந்தார். அக்கோயிலின் அழகும், அமையும் குருலிங்க சுவாமிகளை சைதாப்பேட்டையிலேயே தங்கும் படி வைத்துவிட்டது.  
சாமிகளை தரிசிக்க சில பக்தர்கள் வந்தார்கள். அவர்களுக்கு தன்னுடைய இடது கையில் உதித்த லிங்கத்தினை குருலிங்கர் தந்தார். அதனால் குருலிங்கரை சித்தர் என மக்கள் அறிந்து கொண்டார்கள். குருலிங்கருக்கு தனி பக்தர் கூட்டம் உருவானது.  
சைதைப்பகுதியிலேயே ஜீவசமாதி அடைய இடம் தேடினார். ஒரு செல்வந்தரின் இடத்தினை ஜீவசமாதிக்கு தர கோரினார். ஆனால் முதலில் மறுத்த செல்வந்தர் குருலிங்கரின் திருவருளால் இடத்தினை தந்தார். காரணீசுவரர் கோயில் அமைந்துள்ள தெருவிலேயே குருலிங்க சாமிகள் கிபி 1887ம் வருடம் ஜீவ சமாதி அடைந்தார்.
# சைதாப்பேட்டை சௌந்தரேசுவரர் கோவில்

**சைதாப்பேட்டை சௌந்தரேசுவரர் கோயில்** என்பது சென்னை மாவட்டத்தில் சைதாப்பேட்டையில் அமைந்துள்ளது. இத்தலத்தினை வடதிருநாரையூர் என்று அழைத்துள்ளனர்.  
இத்தலத்தில் வன்னி, கொன்றை, வில்வம் ஆகிய மரங்கள் உள்ளன. இதில் வன்னிமர வழிபாடு சனிக்கிழமைகளில் நடைபெறுகிறது. இக்கோயில் பிராமணர் தெருவில் அமைந்துள்ளது. சைதாப்பேட்டை காரணீசுவர் கோயிலிருந்து தெற்கு பகுதியில் உள்ளது.  
இத்தலத்தின் மூலவர் சௌந்தரேஸ்வரர் என்றும், அம்பிகை திரிபுரசுந்தரி என்றும் அழைக்கப்படுகிறார். இத்தலத்தின் தலவிருட்சமாக வன்னி மரம் உள்ளது.  
நாரை பறவையானது இத்தலத்தின் மூலவரை வணங்கியமையால் இத்தலத்தினை வடநாரையூர் என்கின்றனர்.
# சைதாப்பேட்டை சௌந்தரேசுவரர் கோவில்

## திருப்பணிகள்

இச்சிவாலயத்தினை 12ம் நூற்றாண்டில் சதயன் என்பவர் கட்டினார். 15 மற்றும் 17 ம் நூற்றாண்டில் திருப்பணி நடைபெற்றுள்ளது.
# சைதாப்பேட்டை சௌந்தரேசுவரர் கோவில்

## திருவிழாக்கள்

- பிரதோசம்
# சீக்கியப் படைப்பிரிவு

**சீக்கிய படைப்பிரிவு** (Sikh Regiment), பிரித்தானிய ராஜ் ஆட்சியின் போது
1 ஆகஸ்டு 1846-இல் துவக்கப்பட்டது. இந்தியத் தரைப்படையில், சீக்கிய காலாட் படை தற்போது 19 படையணிகளைக் கொண்டுள்ளது. இச்சீக்கியப் படைப்பிரிவிற்கு சீக்கியர்களை மட்டுமே தெரிவு செய்யப்படுகிறது.
இந்த சீக்கியப் படைபிரிவின் தலைமையகம், ராஞ்சியிலிருந்து முப்பது கிலோ மீட்டர் தொலைவில் உள்ள இராம்கர் பாசாறை, ராம்கர் மாவட்டம், ஜார்கண்ட் மாநிலத்தில் செயல்படுகிறது.
# சீக்கியப் படைப்பிரிவு

## போர்களில்

பிரான்சு நாட்டில் களமிறங்கி ஜெர்மனை எதிர்த்துப் போரிட்ட சீக்கியப் படைப்பிரிவைப் பாராட்டி பிரான்சு நாடு வெளியிட்ட நினைவு அஞ்சலட்டை]]  
- வடமேற்கு எல்லைப்புற மாகாணத்தில் சராகர்கி எனுமிடத்தில் பிரித்தானிய இந்தியப் படைகளுக்கும், ஆப்கானிய பஷ்தூன் பழங்குடி வீரர்களுக்கும் இடையே, 12 செப்டம்பர் 1897-இல் நடந்த போரில் சீக்கியப் படைப்பிரிவினர், ஆப்கானிய வீர்ரகளை வென்றனர்.
- முதலாம் உலகப் போரில், பிரான்சு நாட்டில் சீக்கியப் படைப்பிரிவு களமிறங்கி ஜெர்மனை எதிர்த்து போரிட்டது.
- 1999 கார்கில் போரின் போது, கார்கில் பகுதியின் புலி மலையில் சிறப்பாகச் செயல்பட்ட இச்சீக்கிய படைப்பிரிவின் எட்டாவது படையணிக்கு, காலட் படையின் தலைமை கட்டளை அதிகாரியால் சிறப்பு விருது வழங்கப்பட்டது.
# சீக்கியப் படைப்பிரிவு

## விருதுகள்

இச்சீக்கியப் படைபிரிவு பிரித்தானியப் பேரரசின் 21 இந்தியன் ஆர்டர் ஆப் மெரிட், 14 விக்டோரியா கிராஸ் விருதுகளும், இந்திய அரசின் 2 பரம வீர சக்கரம், 2 அசோகச் சக்கரம், 14 மகாவீர சக்கரம், 14 கீர்த்தி சக்கரம், 64 வீரச் சக்கரம், 15 சௌரியச் சக்கரம், 75 சேனா விருதுகள், 25 விசிஷ்ட் சேவா விருதுகளையும் பெற்றுள்ளது.
# அலங்கு நாய்

**அலங்கு** என்பது தமிழ்நாட்டு நாய் இனங்களில் ஒன்றாகும். இந்த நாய்கள் தஞ்சை, திருச்சி வட்டாரங்களைப் பூர்வீகமாகக் கொண்டவை என்றும், மிகக் குறைவான ரோமத்துடன் காணப்படுபவை. நன்கு இறங்கிய நெஞ்சும் தசைப்பற்றுடன் பெரிய உருவமுமாக தூக்கிய காதுகளுடன் இருக்கும் என விளக்கபட்டுள்ளது. இந்த நாய் இனம் தற்போது அழிந்துவிட்டது. அலங்கு நாயின் ஓவியம் தஞ்சை பெரிய கோயிலில் வரையப்பட்டுள்ளது. இதனை உலகப்புகழ் பெற்ற விலங்கியல் நிபுணர் டெஸ்மாண்ட் மோரிஸ் எழுதிய குறிப்புகள் மூலமாக அறிந்தனர். “வேட்டைக்கும் பாதுகாவலுக்கும் அலங்கை மிஞ்சிய நாய் இனம் இல்லை” என டெஸ்மாண்ட் மோரிஸ் குறிப்பிட்டுள்ளார். இக்குறிப்பு டாக்ஸ் - தி அல்டிமேட் டிஸ்கவரி ஆப் ஆவர் 1000 டாக் பிரீட்ஸ் எனும் நூலில் உள்ளது.  
*1962 க்கு முன்னர் அலங்கு நாய் இனம் குறித்து எங்கும் பதிவு செய்யப்படவே இல்லை. சோழர் காலத்து வரலாற்றை எழுதிய எந்த வரலாற்றாசிரியரும் அலங்கு என்ற நாய் இனம் இருந்ததாகவோ, அது சோழர்களால் பேணி வளர்க்கப்பட்டதாகவோ பதிவு செய்யவில்லை. ஆக, தஞ்சைப் பெரிய கோயிலில் உள்ள சித்திரம் ஒரு நாயினது படம் என்று சொல்லலாமே தவிர, சோழர்கள் வளர்த்த அலங்கு நாய் என்றோ, அப்படி ஒரு இனம் இருந்து அழிந்து போனதென்றோ உறுதியாகக் கூறுவதற்கில்லை.* என்று ஆய்வாளர் இரா சிவசித்து குறிப்பிடுகிறார்.
# கோம்பை நாய்

**கோம்பை நாய்** என்பது தமிழக நாய் இனங்களுள் ஒன்றாகும். இந்த நாய் இனம் தற்போதும் தமிழகப்பகுதியில் உள்ளது. இது வேட்டைநாய் வகையினைச் சார்ந்ததாகும். அதிக வீரம் கொண்ட நாயாகவும், கட்டளைகளுக்கு கீழ்படியும் தன்மையும் உள்ளதாக அறியப்படுகிறது. இந்த வேட்டைநாய் இனத்தினை காவலுக்காகவும் வளர்க்கின்றனர்.  
இந்த நாய் இனத்தினை டெஸ்மாண்ட் மோரிஸ் எனும் விலங்கியல் நிபுணர் செங்கோட்டை நாய்கள் எனும் அழிவுற்ற நாய் இனத்தின் உறவுகளாக குறிப்பிட்டுள்ளார். செங்கோட்டை நாய்கள் என்பவை புலியையே வேட்டையாடும் வீரம் கொண்டவையாக அறியப்படுகின்றன. இரண்டு செங்கோட்டை நாய்கள் இணைந்து புலியை வென்றுவிடுமென கூறப்படுகிறது.  
*செங்கோட்டை நாய்களின் தூரத்து உறவினராகக் கோம்பை நாய் இனத்தைக் குறிப்பிடலாம்* என்கிறார் டெஸ்மாண்ட் மோரிஸ்.
# வார்ப்புரு:விக்கி மாரத்தான் 2016/பயனர் அழைப்பு

<div>  
**வணக்கம்!**  
**சூலை 31, 2016** அன்று நடக்கவிருக்கும் ***தமிழ் விக்கி மாரத்தான் 2016*** முன்னெடுப்பில் கலந்துகொள்ளத் தங்களை அன்புடன் அழைக்கிறோம்!  
சென்ற ஆண்டு மாரத்தானில் 65 பயனர்கள் கலந்து கொண்டு 24 மணி நேரத்தில் 2370 தொகுப்புகள் ஊடாக 178 கட்டுரைகளை உருவாக்கினோம். தமிழ் விக்கிப்பீடியாவின் இந்தத் தனிச்சிறப்பு மிக்க முயற்சிக்கு, இந்த ஆண்டு சில இலக்குளை முன்வைத்துள்ளோம்.  
- **பஞ்சாப் மாதம்** தொடர்பான தொகுப்புகள். தமிழில் தகவல் தேடுபவர்கள், போட்டித் தேர்வுக்குத் தயாராகிறவர்கள் இந்தியா பற்றிய பல்வேறு தகவல்களை அறிந்து கொள்ள வேண்டியுள்ளது. அடுத்தடுத்து தகுந்த வேளைகளில் இது போல் ஒவ்வொரு மாநிலம் குறித்தும் தகவல்களைக் குவிக்கலாம். தற்போது, பஞ்சாப் மாதத் தொடர் தொகுப்பு முயற்சியில் இந்திய அளவில் கூடுதல் தகவலைச் சேர்ப்பதில் ஆங்கில விக்கிப்பீடியாவுடன் போட்டியிட்டுச் செயற்பட்டு வருகிறோம். நீங்களும் இணைந்தால் தமிழ் விக்கிப்பீடியாவுக்கான கேடயம் வெல்லலாம் :)
- **கூகிள் தமிழாக்கக் கட்டுரைகளைச் சீராக்குதல்**  
இது போக, வழமை போல தங்களுக்கு விருப்பமான தொகுப்புகளிலும் ஈடுபடலாம். நெடுநாளாக விக்கியில் செய்ய நினைத்துள்ள பணிகளை நிறைவேற்றுவதற்கு இது ஒரு நல்ல நாள் :)  
தங்களின் விருப்பத்தை **இவ்விடத்தில்** பதிவு செய்யுங்கள்; நன்றி!  
</div>
<noinclude>  
</noinclude>
# 1907 பஞ்சாப் கலவரம்

**1907 பஞ்சாப் கலவரம்** என்பது, பிரித்தானியர் ஆட்சிக் காலத்தில், 1907 ஆம் ஆண்டு அக்காலப் பஞ்சாப் மாகாணத்தில் ஏற்பட்ட கலவரத்தைக் குறிக்கும். இது முக்கியமாக 1906 ஆம் ஆண்டில் நிறைவேற்றப்பட்ட குடியேற்றச் சட்டத்துக்கு (Colonisation bill) எதிராக உருவானது. இதுவே பஞ்சாபில் விடுதலை இயக்கத்தின் தொடக்கமாகக் கொள்ளப்படுகிறது. லாலா லஜபதி ராய், சர்தார் அஜித் சிங் போன்றோர் இவ்வியக்கத்தின் முக்கிய தலைவர்களாக இருந்தனர்.
# 1907 பஞ்சாப் கலவரம்

## குடியேற்றச் சட்டம்

குடியேற்றச் சட்டம் 1906ம் ஆண்டு நிறைவேறியது. இந்தச் சட்டம், ஏற்கெனவே நகரப்பகுதி உயர் குடியினரிடையே அதிருப்தியை ஏற்படுத்தியிருந்த பஞ்சாப் நில உரிமை மாற்றச் சட்டம் (Punjab Land Alienation act) நிறைவேற்றப்பட்ட பின்னர் கொண்டுவரப்பட்டது. குடியேற்றச் சட்டத்தின்படி இறக்கும் ஒருவருக்கு நேரடி வாரிசு இல்லாவிட்டால் அவரது நிலம் அரசுக்குச் சொந்தமாகும். அரசாங்கம் அதைப் அரச நிறுவனங்களுக்கோ தனியாருக்கோ விற்க முடியும். இது அப்பகுதியில் நிலவிய சமூக நிலைமைக்கு எதிராக இருந்ததால் அதை எல்லாத் தரப்பினரும் எதிர்த்தனர்.
# 1907 பஞ்சாப் கலவரம்

## போராட்டம்

பிரித்தானிய அரசாங்கத்தின் இந்த நடவடிக்கைகளுக்கு எதிரான போராட்டம் லாலா லஜபதி ராயின் தலைமையில் இடம்பெற்றது. அவர் தீவிர நடவடிக்கைகளுக்கு அழைப்பு விடுத்தார். முதல் எதிர்ப்பு நடவடிக்கை இந்தச் சட்டத்தினால் அதிகமாகப் பாதிக்கப்பட்டது எனக் கருதப்பட்ட செனாப் குடியேற்றப் பகுதியில் ஒழுங்குசெய்யப்பட்டது. இந்த முதல் எதிர்ப்பில், பல அமைப்புகள் தமது குறைபாட்டைத் தீர்த்துவைக்குமாறு கோரிக் கோரிக்கை மனுக்களை அரசாங்கத்துக்குக் கொடுத்தன. ஆனால், அரசாங்கம் இதற்குச் செவிசாய்க்கவில்லை. தொடர்ந்து லயால்பூரில் இன்னொரு எதிர்ப்புப் போராட்டம் வெடித்தது. இப்போராட்டம், பல்வேறு இரகசிய அமைப்புகள் உருவாக வழிவகுத்தது. *அஞ்சுமான்-இ-முகிபான்-இ-வத்தன்* என்பது இவற்றில் ஒன்று. ஜாட் சீக்கியரான அஜித் சிங் இதை உருவாக்கினார். இவருக்கு லாலா லஜபதி ராயின் ஆதரவு இருந்ததாக நம்பப்பட்டது. இக்காலத்தில் பல மக்கள் போராட்டங்கள் இடம்பெற்றன. இறுதியில் ராயும், அஜித் சிங்கும் நாடுகடத்தப்பட்டனர்.
# 1907 பஞ்சாப் கலவரம்

## உசாத்துணைகள்

- *The Indian Army and the Making of Punjab By Rajit K Mazumder.* p.&nbsp;203. Published by Orient Longman, 2003.
- *The Punjab Disturbances of 1907: The Response of the British Government in India to Agrarian Unrest.* N. Gerald Barrier. Modern Asian Studies, Vol. 1, No. 4 (1967), pp.&nbsp;353–383
- *The Garrison State: The Military, Government and Society in Colonial Punjab.* by Tai Yong Tan. p.&nbsp;95. Published by SAGE, 2005. .
- *The History of British India: A Chronology.by John F. Riddick.* p.&nbsp;92 Published by Greenwood Publishing Group, 2006. .
# விக்கிப்பீடியா:Statistics/weekly/24-Jul-2016
| 118 | Sivarasu | 0 | 0 | 0 | 0 | 0 | 0 | 1 | 1 | 0 |  |
| 119 | 2400:7400:25:28:51BB:16AF:6591:C7BC | 0 | 1 | 0 | 0 | 0 | 0 | 0 | 1 | 337 |  |
| 120 | Sfic | 0 | 1 | 0 | 0 | 0 | 0 | 0 | 1 | 0 |  |
| 121 | Rssairam | 0 | 0 | 0 | 0 | 0 | 0 | 1 | 1 | 0 |  |
| 122 | Perichandra | 0 | 1 | 0 | 0 | 0 | 0 | 0 | 1 | 11 |  |
| 123 | Janaki mainthan | 0 | 0 | 0 | 0 | 0 | 0 | 1 | 1 | 0 |  |
| 124 | Arafa12 | 0 | 1 | 0 | 0 | 0 | 0 | 0 | 1 | 5 |  |
| 125 | 101.2.183.9 | 0 | 1 | 0 | 0 | 0 | 0 | 0 | 1 | 1 |  |
| 126 | 182.65.236.93 | 0 | 1 | 0 | 0 | 0 | 0 | 0 | 1 | 0 |  |
| 127 | 134.65.2.119 | 0 | 1 | 0 | 0 | 0 | 0 | 0 | 1 | 0 |  |
| 128 | 101.222.229.137 | 0 | 1 | 0 | 0 | 0 | 0 | 0 | 1 | 41 |  |
| 129 | எட்வின் | 0 | 1 | 0 | 0 | 0 | 0 | 0 | 1 | 0 |  |
| 130 | 117.215.183.182 | 0 | 1 | 0 | 0 | 0 | 0 | 0 | 1 | 124 |  |
| 131 | 1.39.61.107 | 0 | 1 | 0 | 0 | 0 | 0 | 0 | 1 | 0 |  |
| 132 | 1.39.63.115 | 0 | 1 | 0 | 0 | 0 | 0 | 0 | 1 | 1 |  |
| 133 | 107.167.116.61 | 0 | 1 | 0 | 0 | 0 | 0 | 0 | 1 | 905 |  |
| 134 | 117.193.70.252 | 0 | 1 | 0 | 0 | 0 | 0 | 0 | 1 | 293 |  |
| 135 | 117.222.183.89 | 0 | 1 | 0 | 0 | 0 | 0 | 0 | 1 | 250 |  |
| 136 | 47.20.209.135 | 0 | 1 | 0 | 0 | 0 | 0 | 0 | 1 | 886 |  |
| 137 | Info-farmer | 0 | 1 | 0 | 0 | 0 | 0 | 0 | 1 | 0 |  |
| 138 | Shakko | 0 | 1 | 0 | 0 | 0 | 0 | 0 | 1 | 12 |  |
| 139 | 106.208.45.93 | 0 | 1 | 0 | 0 | 0 | 0 | 0 | 1 | 0 |  |
| 140 | Thareejan | 0 | 1 | 0 | 0 | 0 | 0 | 0 | 1 | 145 |  |
| 141 | 106.76.224.168 | 0 | 1 | 0 | 0 | 0 | 0 | 0 | 1 | 0 |  |
| 142 | 106.208.1.142 | 0 | 1 | 0 | 0 | 0 | 0 | 0 | 1 | 0 |  |
| 143 | செலின் சார்ச் | 0 | 0 | 0 | 0 | 0 | 0 | 1 | 1 | 0 |  |
| 144 | 223.190.137.147 | 0 | 1 | 0 | 0 | 0 | 0 | 0 | 1 | 1 |  |
| 145 | Rschen7754 | 0 | 0 | 0 | 0 | 0 | 0 | 1 | 1 | 0 |  |
| 146 | Kssudaroli | 0 | 0 | 0 | 0 | 0 | 0 | 1 | 1 | 0 |  |
| 147 | 74.14.235.214 | 0 | 0 | 0 | 0 | 0 | 0 | 1 | 1 | 0 |  |
| 148 | Filpro | 0 | 1 | 0 | 0 | 0 | 0 | 0 | 1 | 0 |  |
| 149 | Dwaraka King | 0 | 0 | 0 | 0 | 0 | 0 | 1 | 1 | 0 |  |
| 150 | రవిచంద్ర | 0 | 0 | 0 | 0 | 0 | 0 | 1 | 1 | 0 |  |
| 151 | 144.138.85.160 | 0 | 1 | 0 | 0 | 0 | 0 | 0 | 1 | 0 |  |
| 152 | 175.157.92.253 | 0 | 1 | 0 | 0 | 0 | 0 | 0 | 1 | 3 |  |
| 153 | 117.213.84.84 | 0 | 1 | 0 | 0 | 0 | 0 | 0 | 1 | 3 |  |
| 154 | 27.97.161.126 | 0 | 1 | 0 | 0 | 0 | 0 | 0 | 1 | 0 |  |
| 155 | 86.62.206.219 | 0 | 1 | 0 | 0 | 0 | 0 | 0 | 1 | 197 |  |
| 156 | 115.160.248.74 | 0 | 1 | 0 | 0 | 0 | 0 | 0 | 1 | 0 |  |
| 157 | The Herald | 0 | 1 | 0 | 0 | 0 | 0 | 0 | 1 | 104 |  |
| 158 | 49.32.20.2 | 0 | 1 | 0 | 0 | 0 | 0 | 0 | 1 | 43 |  |
| 159 | Chandru antony | 0 | 1 | 0 | 0 | 0 | 0 | 0 | 1 | 0 |  |
| 160 | 115.241.54.162 | 0 | 1 | 0 | 0 | 0 | 0 | 0 | 1 | 24 |  |
| 161 | Maathavan | 0 | 0 | 0 | 0 | 0 | 0 | 1 | 1 | 0 |  |
| 162 | Kumaresan Amutha | 0 | 0 | 0 | 0 | 0 | 0 | 1 | 1 | 0 |  |
| 163 | 0xF8E8 | 0 | 1 | 0 | 0 | 0 | 0 | 0 | 1 | 12 |  |
| 164 | Vijay0ans | 0 | 1 | 0 | 0 | 0 | 0 | 0 | 1 | 1014 |  |
| 165 | 1.39.63.253 | 0 | 1 | 0 | 0 | 0 | 0 | 0 | 1 | 0 |  |
| 166 | 86.98.35.242 | 0 | 1 | 0 | 0 | 0 | 0 | 0 | 1 | 11 |  |
| 167 | Bookannan | 0 | 1 | 0 | 0 | 0 | 0 | 0 | 1 | 0 | } |
# பாக்கித்தானில் சீக்கியம்

**தற்கால பாக்கித்தானில் சீக்கியம்** (*Sikhism in present-day Pakistan area*) விரிவான வரலாற்றையும் பாரம்பரியத்தையும் கொண்டுள்ளது. இன்றைய பாக்கித்தானில் சீக்கியர்கள் மிகச்சிறுபான்மையராக உள்ளனர்; பெரும்பாலான சீக்கியர்கள் தங்கள் சமயம் தோன்றிய பெசாவரிலும் பஞ்சாப் பகுதியின் அங்கமான பஞ்சாபு மாகாணத்திலும் வடமேற்கு எல்லைப்புற மாகாணத்திலும் வாழ்கின்றனர். சீக்கியத்தை நிறுவிய குரு நானக் பிறந்த நங்கானா சாகிபு பாக்கித்தானிய பஞ்சாபில் உள்ளது.  
18ஆம், 19ஆம் நூற்றாண்டுகளில் சீக்கிய சமூகம் செல்வாக்குள்ள அரசியல் சக்தியாக விளங்கியது; சீக்கிய அரசர் ரஞ்சித் சிங் முதல் சீக்கியப் பேரரசை நிறுவினார்; இதன் தலைநகரம் லாகூராக இருந்தது. பஞ்சாபின் பெரிய நகரங்களில் குறிப்பிடத்தக்க அளவில் சீக்கிய மக்கள் வாழ்கின்றனர்: இலாகூர், இராவல்பிண்டி, பைசலாபாத். 1947இல் பாக்கித்தான் உருவான பின்னர், சிறுபான்மை இந்துக்களும் சீக்கியர்களும் இந்தியாவிற்கு குடிபெயர்ந்தனர்; இந்தியாவிலிருந்து பல முஸ்லிம் ஏதிலிகள் பாக்கித்தானில் குடியேறியுள்ளனர்.  
1947இல் பாக்கித்தான் உருவாக்கத்திற்கு பின்னர் சீக்கிய சமூகம் மீளமைத்துக் கொள்ளத் துவங்கியது. பாக்கித்தான் சீக்கிய குருத்துவாரா பிரபந்தக் குழு அமைக்கப்பட்டது. இது பாக்கித்தானில் உள்ள குருத்துவாராக்களையும் பாரம்பரியத்தையும் காக்கும் பொறுப்புடையது. பாக்கித்தானிய அரசு அண்மையில் இந்திய சீக்கியர்கள் பாக்கித்தானில் உள்ள சீக்கிய புனிதத்தலங்களுக்கு சென்று வழிபடவும் பாக்கித்தானிய சீக்கியர்கள் இந்திய குருத்துவாராக்களுக்குச் செல்லவும் அனுமதிக்கின்றது.  
ஐக்கிய அமெரிக்க நாட்டு அமைச்சகத்தின் மதிப்பீட்டின்படி 2006இல் பாக்கித்தானில் சீக்கியர்கள் மக்கள்தொகை 20,000ஆக இருந்துள்ளது.
# பாக்கித்தானில் சீக்கியம்

## பிரிவினைக்கு முன்பாக

இந்தியப் பிரிவினைக்கு முன்பாக பாக்கித்தானியப் பகுதிகளில் வாழ்ந்திருந்த சீக்கியர்கள் அரசு நிர்வாகத்திலும் வேளாண்மை, வணிகம் போன்ற பொருளியல் செயற்பாடுகளிலும் செல்வாக்கோடு இருந்தனர். பாக்கித்தானிய பஞ்சாபின் இலாகூரில் உள்ள அரண்மனை, இரஞ்சித் சிங்கின் சமாதி, நங்கானா சாகிபு உள்ளிட்ட ஒன்பது குருத்துவாராக்கள் போன்ற சீக்கியப் பண்பாட்டு/சமய தலங்கள் உள்ளன. உலகெங்கும் உள்ள சீக்கியர்களுக்கு குரு நானக் பிறந்த நங்கானா சாகிபு முக்கியமான வழிபாட்டிடம் ஆகும்.
# பாக்கித்தானில் சீக்கியம்

## இதனையும் காண்க

- ரஞ்சித் சிங்
- சீக்கியப் பேரரசு
# குரு நானக் தேவ் பல்கலைக்கழகம்

**குரு நானக் தேவ் பல்கலைக்கழகம்** (*Guru Nanak Dev University*) எனப்படும் இந்தக் கல்வி நிறுவனம், இந்திய பஞ்சாப் மாகாண அமிருதசரசு மாநகரத்தில் அமைந்துள்ளது. பத்து சீக்கிய குருக்களுள் முதல் குருவான குரு நானக் என்பவரின் 500-வது பிறந்தநாள் நினைவாக 1969-ம் ஆண்டு, நவம்பர் 24-ல் தொடங்கப்பட்ட இப்பல்கலைக்கழகம், சுமார் 500 ஏக்கர் பரப்பளவில் நிறுவப்பட்டுள்ளது.  
இப்பல்கலைக்கழகத்துக்கு தேசிய மதிப்பீடு மற்றும் தரச்சான்று அவை ஐந்து நட்சத்திரத் தரம் வழங்கியுள்ளது. accredited the university at the five-star level.
# குரு நானக் தேவ் பல்கலைக்கழகம்

## வெளியிணைப்புகள்

- Official University website
- GNDU on Google Maps
- Placements Record
# பிரவீன் கே. எல்

**பிரவீன் கே.எல்.** (*Praveen K.L.*) என அழைக்கப்படும் **குச்சிப்புடி லதா பிரவீன்** இந்தியத் திரைப்படத் தொகுப்பாளர் ஆவார். ஆந்திரா மாநிலத்தில் பிறந்த இவர் முக்கியமாகத் தமிழகத் திரைப்படத்துறையில் பணியாற்றி வருகிறார்.
# பிரவீன் கே. எல்

## ஆரம்ப வாழ்க்கையும் படத்தொகுப்பு பணியும்

பிரவீன் தன் தந்தையுடன் சேர்ந்து ஈநாடு தொலைக்காட்சி நிறுவனத்தில் தயாரிப்பு துறையில் பகுதி நேர படத்தொகுப்பாளராக தனது பணியை தொடங்கினார். பிரவின் ஈடிவி குழுமத்தின் செய்திகளையும், அன்வேசிதா போன்ற நெடுந்தொடரையும் படத்தொகுப்பு பணியை செய்துள்ளார்..  
பாலு மகேந்திரா இயக்கிய தொலைக்காட்சித் தொடரான கதைநேரம் தொடருக்குப் பின், என்.பி.ஸ்ரீகாந்துடன் சேர்ந்து நிறைய வெற்றிபெற்ற தமிழ்ப் படங்களைத் தொகுத்துள்ளார். இதில் வெங்கட்பிரபு இயக்கிய படங்களும் அடங்கும். 4 மொழிகளில் 50 இற்கும் மேற்பட்ட படங்களை முடித்துள்ளார். சென்னையையும் சிங்கப்பூரையும் அடித்தளமாக கொண்டுள்ளார். 2008ம் ஆண்டிற்கான தமிழ் மாநில திரைப்பட விருதான சிறந்த திரைபட தொகுப்பாளருக்கான விருதை சரோஜா படத்திற்காக இந்த இரட்டையர்கள் வாங்கினர். இவர் ஆரண்ய காண்டம் படத்திற்காக தேசிய விருதிலும் சிறந்த திரைப்பட தொகுப்பாளர் விருதினைப் பெற்றார்.
# பிரவீன் கே. எல்

## திரைப்படங்கள்

- *2007: சென்னை 600028*
- *2008: சரோஜா*
- *2009: செய்ர்டெய்ன் சாப்டர்ஸ் (குறும்படம்)*
- *2009: குங்குமப்பூவும் கொஞ்சும் புறாவும்*
- *2009: வெடிகுண்டு முருகேசன்*
- *2009: கந்தசாமி*
- *2009: கஸ்கோ* (தெலுங்கு)
- *2010: நாணயம்*
- *2010: கோவா*
- *2010: குருசேட்திரம் -24 ஹவர்ஸ் ஆங்கர்*
- *2010: காதல் சொல்ல வந்தேன்*
- *2010: நகரம்*
- *2010: கனிமொழி*
- *2010: ஒரு நுன்ன கதா*
- *2011: பிக்கிள்ஸ்*
- *2011: ஆரண்ய காண்டம்* (தேசிய விருது சிறந்த படதொகுப்புக்காக கிடைத்தது)
- *2011: மங்காத்தா*
- *2012: அரவான்*
- *2012: கழுகு*
- *2012: செகண்ட் ஷோ* (மலையாளம்)
- *2012: கலகலப்பு*
- *2012: தடையறத் தாக்க*
- *2012: முரட்டுக் காளை*
- *2013: மதில் மேல் பூனை*
- *2013: அலெக்ஸ் பாண்டியன்*
- *2013: தீயா வேலை செய்யணும் குமாரு*
- *2013: சம்திங் சம்திங்* (தெலுங்கு)
- *2013: வத்திக்குச்சி*
- *2013: என்றென்றும் புன்னகை*
- *2013: தில்லுமுல்லு*
- *2013: பிரியாணி*
- *2013: தெரியாம உன்னை காதலிச்சுட்டேன்*
- *2013: என்னமோ நடக்குது*
- *2013: சிகரம் தொடு*
- *2013: விழா*
- *2013: வடகறி*
- *2013: நீலம்*
- *2013: காவிய தலைவன்*
- *2013: திருடன் போலீஸ்*
- *2013: நாய்கள் ஜாக்கிரதை*
- *2013: மெட்ராஸ்*
- *2013: அதிதி*
- *2014: அஞ்சல*
- *2014: காவல்*
- *2015: மாசு என்கிற மாசிலாமணி*
- *2015: கொம்பன்*
- *2015: பசங்க 2*
- *2016: உள்குத்து*
- *2016: மருது*
- *2016: தோழா*
- *2016: இது நம்ம ஆளு*
- *2016: கபாலி*
- *2016: ருக்மணி வண்டி வருது*
- *2016: மொட்ட சிவா கெட்ட சிவா*
- *2016: சென்னை 2 சிங்கப்பூர்*
- *2016: விஜய் 60*
- *2016: கொஞ்சம் காபி கொஞ்சம் காதல்* (தாமதம்)
- *2016: மத கத ராஜா* (தாமதம்)
- *2016: வா டீல்* (தாமதம்)
- *2016: சென்னை 600028 II*
- ''2017: ஒரு கிடாயின் கருணை மனு
- *2019: ஜீவி*
- *2021: மாநாடு*
- *2022: ஜீவி-2*
- *2023: வாரிசு*
- *2023: பத்து தல*
- *2023: ஹரிஹர வீர மல்லு* (தெலுங்கு)
# கருநிற வளையங்கள்

**கருவளையங்கள்** (*dark circles*, அல்லது *periorbital dark circles*) என்பது கண்களைச் சுற்றி காணப்படும் கருநிறக் கறைகள் ஆகும். இதற்கு பலதரப்பட்ட காரணங்கள் உள்ளன. இந்த சாம்பல் நிறம் போன்ற கருநிற வளையங்கள் அதிகப்படியான வயதுத் தோற்றம் கொண்டதுபோல் தோன்றச் செய்யும். அது தவிர கருநிற வளையங்கள் கண்களுக்கு கீழ் அமைந்திருப்பது ஏதேனும் நோயால் பாதிக்கப்பட்டிருக்கும் எண்ணம், மனசோர்வு போன்ற எண்ணங்களை பிறருக்கு ஏற்படுத்தவல்லது.
# கருநிற வளையங்கள்

## காரணங்கள்

### மரபியல் காரணங்கள்

பெரும்பாலானோருக்கு இந்த கருநிற வளையங்கள் இருப்பது, நமது உடலின் சருமத் தோற்றத்தின் வழியே இரத்தக் குழாய்களைக் காண்பது ஆகும். கண் இமைகளைச் சுற்றியுள்ள சருமம் மிகவும் மெல்லியதாகும் (உடலின் பிற பகுதிகளில் உள்ள சருமம் இதைவிட 0.5 மி.மீ தடிமன் அதிகமிருக்கும்). கண்களுக்குக் கீழ் உள்ள கருநிற வளையங்கள் வழக்கமாக மரபியல் குணாதிசயங்களில் ஒன்றாக வந்தமையும். கண்களுக்கு அருகேயுள்ள சருமத்தில், இரத்தக் குழாய்களின் வழியே இரத்தம் செல்லும்போது அது நீல நிறத்தினை வெளிப்படுத்தும். மரபியல் குணாதிசயங்களைப் பொறுத்து சருமத்தின் தடிமன் வேறுபடும், இதனால் இரத்தக் குழாய்கள் வெளிப்புறம் தெரியும் நிலையும் வேறுபடும். மிகவும் மெல்லியதாக சருமம் இருக்குமெனில் அதன் வழியாக காணப்படும் இரத்தக் குழாய்கள் அதிகப்படியான கருநிற வளையங்களாகத் தோன்ற அதிக வாய்ப்புகள் உள்ளன. உடலில் ஆழமாக அமைந்துள்ள எலும்பு அமைப்பு மற்றும் நிழலாடல் போன்றவற்றாலும் இந்த கருநிற வளையங்கள் அதிக வெளிச்சத்துடன் தெரிய வாய்ப்புள்ளது.
# கருநிற வளையங்கள்

## காரணங்கள்

### ஒவ்வாமை, ஆஸ்துமா மற்றும் படை

கருநிற வளையங்கள் அமைந்துள்ள பகுதியினைச் சுற்றி அரிப்பு ஏற்படுதல், தேய்த்தல் போன்றவை சருமத்தின் நிறத்தினை இன்னும் அதிகமாக தோன்றச் செய்யும். சளிக்காய்ச்சலால் பாதிக்கப்பட்டவர்கள் கண்களுக்கு கீழே அழுக்குகள் இருப்பதை உணரலாம். இதற்கு முக்கியக் காரணம் ஒவ்வாமை ஆகும். சில உணவுப் பொருட்களின் ஒவ்வாமைகூட கண்களுக்குக் கீழ் உள்ள பகுதியினை அதிக வெளிச்சமாக காட்டி முகப்பொலிவினை மாற்றக் கூடியது.
# கருநிற வளையங்கள்

## காரணங்கள்

### மருந்துகள்

இரத்தக் குழாய்களை விரியச் செய்யும் எந்தவொரு மருந்துகளும் கருநிற வளையங்களைக் கண்களுக்குக் கீழ் தோற்றுவிக்கும். ஏனெனில் கண்களுக்குக் கீழ் உள்ள சருமம் மிகவும் மென்மையானது, இரத்தக் குழாய்களில் ஏற்படும் சிறிய மாற்றங்கள் கூட வெளிப்புற சருமத்தில் வித்தியாசத்தினை தோற்றுவிக்கும்.
# கருநிற வளையங்கள்

## காரணங்கள்

### இரத்த சோகை

உணவுக் குறைபாடுகளால் முகத்தில் உள்ள சருமம், முக்கியமாக கண்களுக்குக் கீழ் உள்ள சருமத்தில் நிறமாற்றம் ஏற்படும். இரத்தத்தில் உள்ள இரும்புச் சத்து குறைபடும் நேரங்களிலும் இந்த கருநிற வளையங்கள் தோன்றும். இரும்புச் சத்து குறைபாடு இருக்கும்போது திசு செல்களுக்கு போதுமான ஆக்ஸிஜன் மூலக்கூறுகள் சென்றடையாமல் செய்துவிடும்.  
மாதவிடாய் மற்றும் கற்ப காலங்களில் சருமம் வெளிரிய மங்கலான நிறத்துடன் காணப்படுவதற்கு இரும்புச் சத்து குறைபாடு காரணமாகும். இதனால் கண்களுக்குக் கீழ் உள்ள நரம்புகள் கூட வெளியில் சருமம் வழியே தெரியும்.
# கருநிற வளையங்கள்

## காரணங்கள்

### சோர்வு

சரியான அளவு தூக்கம் கிடைக்காத நேரங்களில் சருமத்தின் நிறம் மங்கலான வெளிரிய நிறத்துடன் காணப்படும், இதனால் சருமத்தின் நிறம் மாற்றமடைந்து நீலம் அல்லது வேறு நிறங்களில் காட்சியளிக்கும்.
# கருநிற வளையங்கள்

## காரணங்கள்

### வயது

வயதுக்கு தகுந்தாற்போல் கருநிற வளையங்கள் வெளியில் தெரிவது மற்றும் அதன் தோற்றம் வீரியம்கொள்ளும். வயதாகும்போது திசுக்களை இணைக்கும் புரதச் சத்துக்கள் இழக்கப்படுவதால் சருமத்தின் பண்புகளில் மாற்றம் ஏற்படுகிறது. இதனால் சருமம் மிகவும் மெல்லியதாகவும், எளிதில் ஒளிபுகக் கூடியதாகவும் மாறிவிடும். சில பழக்கமான முகபாவங்களினால் ஒருபுறமுள்ள கண்ணின் கீழுள்ள கருநிற வளையங்கள், மற்றுமொரு கண்ணின் கீழுள்ள கருநிற வளையங்களைவிட வித்தியாசமாக காட்சியளிக்கும் (வித்தியாசமான புன்னகை, முகபாவனைகள்).
# கருநிற வளையங்கள்

## சிகிச்சை முறைகள்

ஹைட்ரோ குயினோன் கலவையானது எண்ணெய் இல்லாத திரவத்துடன் சேர்க்கப்பட்டு, கருநிற வளையங்கள் உள்ள பகுதிகளில் சலவைக்காக பயன்படுத்தவும். இதனால் அந்த நிறமாற்றம் குறைக்கப்படும். ஆனால், ஹைட்ரோ குயினோன் சருமத்தில் பயன்படுத்துவது ஐரோப்பிய நாடுகளால் தடை செய்யப்பட்டுள்ளது. 2006 ஆம் ஆண்டு, அமெரிக்காவின் உணவு மற்றும் மருத்துவக் குழு, ஹைட்ரோ குயினோன் பயன்படுத்துவதை திரும்பப் பெற்றது.  
இருப்பினும் சருமத்தின் வெண்மை நிறத்தினை அதிகரிக்க மற்றும் நிறமாற்றத்தினை குறைப்பதற்காக ஹைட்ரோ குயினோன் பயன்படுத்துவது உடலுக்கு நச்சும், தீங்கினையும் ஏற்படுத்தும் என்று அறிவுறுத்தப்பட்டுள்ளது.  
தற்போதுள்ள காலகட்டத்தில் வெளிப்புறம் தடவும் வகையிலான திரவப் பொருட்கள் வெகுவாக சந்தைகளில் விற்கப்பட்டு வருகின்றன. இவை தொடர்பாக பல வகையிலான ஆய்வுகளும் முன்னேற்றப்பட்டு வருகின்றன. உதாரணமாக, கருநிற வளையங்களைக் குறைக்க திரவப் பொருட்களில் ஆல்பா ஹைட்ராக்ஸி அமிலங்கள் சேர்ப்பது சரியென கண்டறியப்பட்டுள்ளது. சிறப்பு சிகிச்சைகளில் லேசர் மற்றும் அதிக ஒளிச்செறிவு கொண்ட ஒளியினை சருமத்தில் செலுத்தி கருவளையங்களை குறைப்பது போன்றவை தற்போது பயன்படுத்தப்பட்டு வருகின்றன.
# பாபா பரித் சுகாதார அறிவியல் பல்கலைக்கழகம்

**பாபா பரித் சுகாதார அறிவியல் பல்கலைக்கழகம்** (*Baba Farid University of Health Sciences*) எனப்படும் இந்தக் கல்வி நிறுவனம், இந்திய பஞ்சாப் மாகாண பரித்கோட் நகரத்தில் அமைந்துள்ளது. பஞ்சாபிய சூபி துறவியும், இசுலாமிய சமயவியலாளருமான பரித்துதின் கஞ்ச்சகர் என்பவர் நினைவாக நிரவப்பட்ட இப்பல்கலைக்கழகம், 1998-ம் ஆண்டு, சூலையில் தொடங்கப்பட்டது.
# ஓணான் கொத்திக் கழுகு

**ஓணான் கொத்திக் கழுகு** (*Short-toed Snake Eagle*) இப்பறவை ஊன் உண்ணிப் பறவைகளில் பெரியதாக உள்ளது. இதன் குடும்பப்பெயர் அசிபித்ரிடே
என பிரிக்கப்பட்டுள்ளது. இப்பறவைகள் இரவிலும் பகலிலும் தமது இரையைப்பிடித்து உண்ணும் பழக்கம் கொண்டவை. இவற்றைப்போல் பூனைப் பருந்து இதன் குணங்களைக் கொண்டுள்ளது.மேற்கு ஐரோப்பா கண்டப் பகுதியில் அமைந்துள்ள கிரேக்கப் பகுதிகளிலும் இவ்வகையான பறவைகளைக் காணமுடிகிறது.  
பழைய உலகப்பறவைகள் வரிசையில் குறிப்பிடப்படும் இப்பறவைகள் நடுநிலக் கடல் பகுதிகளில் அமைந்துள்ள உருசியா, மத்திய கிழக்கு நாடுகள், இந்தியத் துணைக்கண்டம், மேலும் இந்தோனேசியத் தீவுக்கூட்டங்களிலும் பரவியுள்ளது.
# ஓணான் கொத்திக் கழுகு

## வாழ்விடம்

இப்பறவைகள் நடுநிலக் கடல் பகுதியில் அமைந்துள்ள ஐரோப்பா, முதல் ஆப்பிரிக்காவின் சகாரா பகுதிவரை செப்டம்பர் முதல் அக்டோபர் வரை வலசை வருகின்றன. பின்னர் இவை ஏப்ரல் அல்லது மே மாதவாக்கில் திரும்பிச்செல்லுகின்றன. மத்தியப்பகுதி மற்றும் தூரக்கிழக்குப் பகுதியில் கூடுகட்டி வாழுகின்றன. ஐரோப்பா பகுதியில் பல இடங்களில் இவற்றைப்பார்க்க முடிகிறது. 1999 ஆம் ஆண்டு இங்கிலாந்துப் பகுதி மற்றும் சில்லித்தீவுகளிலும் பார்த்ததாகப் பதிவாகியுள்ளது. பெரும்பாலும் வரண்ட இலையுதிர் புதர்க்காடுகளில் கூடுகட்டி இனவிருத்தி செய்கிறது. பெரிய மரங்களின் உச்சியில் கூடுகட்டி திறந்த வாழ்விடங்களில் வாழுகிறது. தன் உணவிற்காக திறந்த புல்வெளிகளை நாடுகிறது. தன் உணவு கிடைக்கும்வரை வானில் சிற்றெழால் பறவைபோல் வட்டமிட்டுக்கொண்டே இருக்கும் குணம் கொண்டதாகும். வானில் வட்டமிட ஓரளவு தட்டையான இறக்கைகளைப் பெற்றிருகின்றன.